Dankas loror (Cygnus cygnus)

Dankas loror ( Cygnus cygnus ) sotir katca ke Loror oxi. Sotir lamasi zveri begamablisi kene uzda ik sperelaxo valente Europa, tulon koe Skanda is ruga, az gifentugalus moe krimta ke Kaspa Bira is North Bira is ronefa krimta ke Adriatika Bira. Va ebeltaf oral dem adalafa ebeltafa otsa sokatoer.

Milgik va batakaf bruxeem dir solve zverioc va lukotaf bruxeem dir ; inaf oral di tuebeltawer lize tir kramteukaf ise di tublafotar lize tir batakaf.

Dankas loror gu ralkkiraf loror zo solwir kire va ralk moe oral somedir ise amlitapon giwiltbotcer.

Ocaga wali alubeaksat is teveaksat bak aluboya ok tevoya safta gijijar numen atoara tir vas tevoyo ato cwatano remi mon 40 viel.

Dankas loror gitir ruxatorackaf, malestuson va lavaruxa ( colk is toa is zae is anga ). Dile rodizvet da va werd muler ike va zaipa malestur, bro goyol.

 Afigasuteks 

 Notraca 
 Pulasa vuestexa is klita 
 (en) vuest- : Walvedeyafa Zveriopafa Aba : Cygnus cygnus is Anseriformes
 (fr+en) vuest- : Avibase : Cygnus cygnus
 (en) vuest- : Alan P. Peterson : Cygnus cygnus is Anseriformes
 (en) vuest- : Fauna Europaea : Cygnus cygnus
 (fr+en) vuest- : ITIS : Cygnus cygnus (Linnaeus, 1758)
 (en) vuest- : Animal Diversity Web : Cygnus cygnus
 (en) vuest- : NCBI : Cygnus cygnus
 (fr) vuest- : Oiseaux.net : Cygnus cygnus
 (en) vuest- : UICN : Cygnus cygnus (Linnaeus, 1758)
 (en) vuest- : ARKive valdigak : Cygnus cygnus

 Ara vuestexa 
 Dankas loror (Cygnus cygnus) dene cygnus Wikispecies 

Loror (Cygnus cygnus)
Loror (Cygnus cygnus)
Loror (Cygnus cygnus)